અમદાવાદ: અમદાવાદ આરટીઓમાં એક સમયે ડ્રાઇવિંગ ટેસ્ટ આપવો એ ઘણું અઘરો બન્યો હતો. લોકો પહેલા પરફેકટ ડ્રાઇવિંગની પ્રેક્ટિસ કરતા હતા અને ત્યારબાદ જ ડ્રાઇવિંગ લાઇસન્સ માટે ટેસ્ટ આપવાની હિંમત કરતા હતા હવે આ ટેસ્ટ ઘણો જ આસાન બની ગયો છે કારણ કે ડ્રાઇવિંગ ટ્રેકના મોટાભાગનાં સેન્સર બંધ હાલતમાં છે તેથી હવે ટેસ્ટ ટ્રેકની કામગીરી સીસીટીવી કેમેરા આધારિત માત્ર મેન્યુઅલ પદ્ધતિથી થતી હોઇને ડ્રાઇવિંગ ટેસ્ટ આસાન બન્યો છે.